Apamea crenata

***Apamea crenata*** é unha avelaíña da familia Noctuidae. Está distribuída polo Paleártico. No norte cruza o círculo polar ártico, no Mediterráneo só se atopa en lugares fríos e montañas, evitando as áreas moi quentes. Nos Alpes, chega a altitudes duns 2000 metros.  
miniatura|Exemplar montado para exposición

## Descrición 
Ten unha envergadura alar de 36 a 44 mm. As ás anteriores son marón claras con manchas máis escuras polas beiras, xeralmente con marcas prominentes na base e tornus. As ás posteriores son cincentas con venación máis escura. Son bastante frecuentes as formas melánicas.

## Descrición técnica e variacións 
Ás anteriores de cor gris lila claro, a miúdo destinxidas con marrón claro; as veas son máis claras: a área costal tinguida de gris purpúreo; marxe interna de branco e cunha forte liña negra preto da base: liñas internas e externas dobres, pardas, a externa seguida dunha dobre ringleira de puntos nas veas marrón escuros cun punto branco entre eles; estigma marrón claviforme con perfil máis escuro; a vea orbicular xeralmente alongada e estreita, ás veces acurtada e máis redondeada, con centro marrón como na vea reniforme e perfil claro, a metade externa da reniforme máis clara que a interna, e o lobo inferior máis escuro; cela e vea mediana de tons marróns, esta última non chega baixo a cela; área marxinal alén da liña submarxinal marrón avermellada escura, emitindo grandes dentes cara a dentro nos dous lados; á posterior fuscosa, gris clara cara á base. 

Describíronse as seguintes aberracións e formas: aberración (ab.) *argentea* Tutt ; forma  *ochrea* Tutt; forma *intermedia* Tutt; forma *flavorufa* Tutt; forma *putris* Hbn.; forma *combusta* Haw.; ab. *alopecurus* Esp.; forma *nigrorubida* Tutt; ab. *subrurea* Petersen; ab. *extincta* Stgr.; ab. *uniformis* ab. nov.[Warren].
[miniatura|140px|esquerda|Figuras.6, 6a, 6b, 6c larvas despois da [muda (bioloxía)|muda final.]]

## Bioloxía 
*Apamea crenata* ocupa diversos hábitats. Coloniza desde zonas con abundante herba non curtada e húmida a sitios mesofílicos como praderías húmidas, pantanos, límites dos bosques ou claros, montañas e pradeiras de vales, tamén páramos, xardíns e parques.
Nas Illas Británicas a etapa voadora é de maio a xullo. Atráea a luz e o azucre, especialmente as flores ricas en néctar. 
As eirugas adultas son de grises amarronadas a grises terrosas. Teñen unha liña dorsal amarela e branca. En cada segmento corporal hai puntos negros e verrugas en punta negras. A liña lateral é amarela e branca. Cabeza, escudo do colo e escudo anal marróns anegrados. Tres liñas lonxitudianis brillantes sobresaen do escudo do colo. A pupa granate está equipada con dúas espiñas e catro ganchos curtos no cremáster. A larva aliméntase de varias herbas, como *Dactylis*, *Deschampsia*, *Festuca* e *Phalaris*. Esta especie pasa o inverno como larva e aliméntase nos días de tempo suave durante toda a estación.

## Notas 
## Véxase tamén 
### Bibliografía 
*Chinery, M. *Collins Guide to the Insects of Britain and Western Europe*. 1986 (Reimpreso en 1991)
*Skinner, B. *Colour Identification Guide to Moths of the British Isles*. 1984

### Ligazóns externas 
*Clouded-bordered Brindle en UK Moths
*Taxonomía
*Lepiforum.de 
*Vlindernet.nl